แนวโน้มหุ้นปรับขึ้น
นักวิเคราะห์ฯประเมินตลาดหุ้นไทยวันนี้ยังมีทิศทางที่จะสามารถปรับตัวขึ้นได้ต่อ ตอบรับตัวเลขเศรษฐกิจสหรัฐดี-ญี่ปุ่นปรับเพิ่ม จีดีพี
8 มี.ค. 2556

นักวิเคราะห์ฯประเมินตลาดหุ้นไทยวันนี้ยังมีทิศทางที่จะสามารถปรับตัวขึ้นได้ต่อ ตอบรับตัวเลขเศรษฐกิจสหรัฐดี-ญี่ปุ่นปรับเพิ่ม จีดีพี
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้ ยังมีทิศทางที่จะขึ้นไปได้ต่อ แต่อาจจะไม่ใช่การปรับขึ้นแบบรุนแรง โดยระหว่างวันอาจจะมีการขายทำกำไรออกมาบ้าง 
ปัจจัยหลักที่จะเป็นตัวขับเคลื่อนวันนี้ ตัวเลขเศรษฐกิจสหรัฐฯ ที่ออกมาดีกว่าคาด ประกอบกับ กระทรวงแรงงานสหรัฐเปิดเผยว่าจำนวนผู้ขอรับสวัสดิการว่างงานในรอบสัปดาห์ที่สิ้นสุดวันที่ 2 มี.ค.ลดลง 7,000 ราย มาอยู่ที่ระดับ 340,000 ราย ตรงข้ามกับที่นักวิเคราะห์ส่วนใหญ่คาดว่าจะเพิ่มขึ้นสู่ระดับ 355,000 ราย 
ขณะเดียวกันสำนักงานคณะรัฐมนตรีญี่ปุ่นได้ปรับเพิ่มการประมาณการผลิตภัณฑ์มวลรวมภายในประเทศ (จีดีพี) ที่แท้จริงในไตรมาส 4/2555 ของญี่ปุ่น เป็นขยายตัว 0.2% ต่อปี ในส่วนของการประชุมธนาคารกลางอังกฤษ ญี่ปุ่น และ ยุโรป ยังคงแผนการซื้อสินทรัพย์ต่อเนื่อง ในส่วนตลาดภูมิภาคช่วงเช้าปรับตัวขึ้นเล็กน้อย จนถึงปัจจุบันเริ่มมีการปรับขึ้นมาอีกต่อเนื่อง
พร้อมให้แนวต้าน 1,565-1,570 จุด แนวรับ 1,550-1,555 จุด